
ועדת הפנים והגנת הסביבה
12/03/2014

הכנסת התשע-עשרה
נוסח לא מתוקן

מושב שני
<פרוטוקול מס' 255>
מישיבת ועדת הפנים והגנת הסביבה
יום רביעי, י' באדר ב התשע"ד (12 במרץ 2014), שעה 14:00
<סדר היום:>
<הצעת חוק התכנון והבנייה (תיקון מס' 101), התשע"ד-2014>
נכחו:

<חברי הוועדה:> 
מירי רגב – היו"ר
תמר זנדברג

דוד צור

יפעת קריב
יעקב אשר
<מוזמנים:> 
	בינת שוורץ
	–
	ראשת מנהל התכנון, משרד הפנים 

	יהודה זמרת
	–
	יועמ"ש משרד הפנים


<ייעוץ משפטי: >
תומר רוזנר
גלעד קרן

רוני טיסר
<מנהלת הוועדה:>
יפה שפירא
<רישום פרלמנטרי:>
רמי בן שמעון
<הצעת חוק התכנון והבנייה (תיקון מס' 101), התשע"ד-2014>
<היו"ר מירי רגב:>
אני פותחת את ישיבת ועדת הפנים והגנת הסביבה בבקשת רביזיה של חברת הכנסת מירי רגב ויש בקשת רביזיה של דוד צור להצעת חוק התכנון והבנייה (תיקון מס' 102), התשע"ד-2013.
אנחנו נתחיל עם הרביזיה של דוד צור. שלום, תמר.

<תמר זנדברג:>
שלום, מה קורה?

<היו"ר מירי רגב:>
בסדר גמור. תמר זנדברג כאן. משעמם לכם שלושה ימים?

<תמר זנדברג:>
למה? סוף-סוף עובדים.

<היו"ר מירי רגב:>
עשיתם חיים.

<תמר זנדברג:>
מה זה עשינו חיים – הלכנו לים, לבריכה.

<היו"ר מירי רגב:>
האמת היא שאנחנו הולכים לעשות סיור בים, דיברתי עם צלול - - -

<תמר זנדברג:>
מצוין. על מה?

<היו"ר מירי רגב:>
הציגו את העבודה שלך, הוא אמר.

דוד צור, טוב שבאת. דוד צור הגיע, חברת הכנסת תמר זנדברג.
היועץ המשפטי, נא להציג את הרביזיה של דוד צור.

<תומר רוזנר:>
קודם תצביעו שאתם מסכימים לעשות רביזיה על מה שהוא ביקש.
<היו"ר מירי רגב:>
האם אנחנו מסכימים לעשות רביזיה על מה שביקש חבר הכנסת דוד צור במכתב שהוא שלח? בוודאי. אני בעד. דוד – אתה בעד?

<דוד צור:>
ברור.

<היו"ר מירי רגב:>
מי נגד? אין. מי נמנע? אין.

הצבעה

בעד דיון ברביזיה – פה אחד
ההצעה לקיים דיון ברביזיה שבציע חבר הכנסת דוד צור נתקבלה.

<היו"ר מירי רגב:>
הבקשה התקבלה.
<תמר זנדברג:>
על מה הרביזיה? אני לא יודעת.

<היו"ר מירי רגב:>
תבואו לדיון מוכנות, כפרה. שלחנו - - -

<תמר זנדברג:>
לפני 10 דקות.

<דוד צור:>
10 דקות זה המון זמן.

<היו"ר מירי רגב:>
לפני 10 דקות שלחתי על הארנונה בשעה 15:30.

<תמר זנדברג:>
מתי זה נשלח - - -

<יפה שפירא:>
לפני יותר מחצי שעה.

<תמר זנדברג:>
אב, סליחה, לפני יותר מחצי שעה.

<היו"ר מירי רגב:>
משרדי הממשלה, נא להגיע בזמן.

<בינת שוורץ:>
סליחה. חשבנו שזה ב-15:30.

<היו"ר מירי רגב:>
הלאה. כן, בבקשה.
<תומר רוזנר:>
חבר הכנסת צור פנה אלינו לאחר שעיין היטב בהצעת החוק ומצא מספר עניינים שהוא ביקש מאתנו להציג אותם בצורה יותר מדויקת. הם מופיעים במכתב שהוא שלח. בסעיף 1, בהגדרה של "ימי עבודה", הגדרה שהוצגה להצבעות, דיברה של כך שבמניין הימים לא יבאו יום העצמאות וימי מנוחה נוספים שמנויים בהצעה.
מתברר שיש צורך לתקן את הנוסח הזה ולקבוע שלא יבוא במניין ימי שבתון שנקבעו בחיקוק. כלומר, זה כולל את יום העצמאות, ימי הבחירות – כי עכשיו יהיו לנו גם ימי בחירות לרשויות המקומיות.
<היו"ר מירי רגב:>
אני מקבלת את זה. אני חושבת שזה נכון. כל הכבוד לך, צור. מי פנה אליך?

<דוד צור:>
אני בטוח שגם תמר מסכימה.

<היו"ר מירי רגב:>
היא מסכימה או לא מסכימה זה פחות רלבנטי כי אנחנו ממילא רוב פה. אבל אני חייבת להגיד לך שזה בהחלט נכון, אתה צודק. אי אפשר לחשב – תומר, בשבעה ימי ההתייחסות שנתנו לוועדות מקומיות או לאזרחים, אם זה נפל, נניח, על יום העצמאות, אז חישבו את זה כיום עבודה.
<תומר רוזנר:>
נכון.

<היו"ר מירי רגב:>
עכשיו אנחנו לא נחשב את זה כיום עבודה.

<דוד צור:>
וגם יום בחירות לרשויות.

<היו"ר מירי רגב:>
בסדר, בסדר, מקובל.

<תומר רוזנר:>
ההערה השנייה מתייחסת לסעיף שהוסף בהצעת החוק, שמתייחס לשליחת מסמכים ומידע לחברי מוסד התכנון ולציבור.

<היו"ר מירי רגב:>
מה הוא אומר?

<תומר רוזנר:>
הסעיף מחייב את מזכיר מוסד התכנון לשלוח לחברי מוסד התכנון הודעה על הדיון וכן לצרף להודעה הזאת מסמכים שונים שרלוונטיים לדיון. בחוק, בנוסח כפי שאושר בהצבעות, בעצם נקבע שיש לשר הפנים חובה לקבוע תקנות שיפרטו את הדברים האלה שצריך לשלוח.

התברר שלא צריך את החובה הזאת אלא מספיק להסתפק ברשות: ששר הפנים יהיה רשאי לקבוע הוראות בעניין הזה, ולא תהיה חובה כזאת כי זה ברור, פחות או יותר, מה צריך לצרף להודעה כזאת, ולחייב את שר הפנים להתקין תקנות בעניין הזה זה קצת מיותר.

<היו"ר מירי רגב:>
אתה אתנו או נגדנו בהצבעות?

<יעקב אשר:>
מה זה?

<היו"ר מירי רגב:>
אתה אתנו או נגדנו בהצבעות של חוק התכנון והבנייה?

<יעקב אשר:>
קודם כל, חשבתי שוועדת הפנים - - - פותחת בבית שמש - - -
<היו"ר מירי רגב:>
ברכתי במליאה.

<יעקב אשר:>
לא, כאן במליאה.

<היו"ר מירי רגב:>
כאן? אז אני פותחת - - -

<יעקב אשר:>
כאן, באומץ לב.

<היו"ר מירי רגב:>
אני פותחת באומץ לב. רציתי לעשות לך את זה, את המערוף הזה - - -

<יעקב אשר:>
למרות 4 ישיבות של ועדת הפנים, לא הצלחתי - - -

<היו"ר מירי רגב:>
רציתי להגיד לך את זה כשביבס יהיה פה ב-15:30, כי אנחנו עושים רביזיה - - -

<יעקב אשר:>
אני יודע.

<היו"ר מירי רגב:>
ואז שם זה יותר מכובד. אבל אתה רוצה - - -
<יעקב אשר:>
את יודעת מה? נעשה את זה פעמיים. אני לא צריך ליהנות בעבודה?

<היו"ר מירי רגב:>
לטובת הפרוטוקול, אני רוצה לברך את שני ראשי העיריות שנבחרו: את ראש עיריית נצרת, עלי סאלם, שדיברתי אתו לפני כמה דקות - -
<יעקב אשר:>
הפנמת שהיו בחירות בשני מקומות.

<היו"ר מירי רגב:>
בוודאי.

- - ואת ראש עיריית בית שמש, אלי אבוטבול, שגם אתו דיברתי - -

<יעקב אשר:>
משה אבוטבול.

<היו"ר מירי רגב:>
- - משה אבוטבול, שגם אתו דיברתי - -

<יעקב אשר:>
אלי כהן, את לא משתחררת - - -

<היו"ר מירי רגב:>
- - גם אתו דיברתי. הדמוקרטיה היא הדבר החשוב. מה שהציבור קבע זה מה שיהיה. ועדת הפנים, כפי שאמרתי לשניהם, תהיה פתוחה ותסייע לשני ראשי הערים לקדם את איכות החיים של האזרחים והתושבים שגרים ביישובים עצמם.

<יעקב אשר:>
אני מבקש הצעת חוק נוספת לקדם, ברשותך גברתי, שתגיע בוודאי לפה.

<היו"ר מירי רגב:>
כן?

<יעקב אשר:>
שבכל בחירות, אם לא יהיו מספיק פלוגות של - -
<היו"ר מירי רגב:>
מג"ב? אנחנו נוסיף.

<יעקב אשר:>
משמר הגבול – נביא גם מצה"ל. אתמול רק טנקים היו חסרים - -

<היו"ר מירי רגב:>
עמדתך התקבלה.

<יעקב אשר:>
- - כדי להראות לחרדים שהם עדיין בגלות.

<היו"ר מירי רגב:>
הבנתי.

אין לנו זמן. קדימה, הלאה.

<תומר רוזנר:>
תיקון 10 בסעיף 44(ג) המוצע וזה בעצם התיקון המוצע: שלא תהיה חובה על שר הפנים להתקין תקנות אלא רשות להתקין תקנות בנושא של המידע שיצרפו.

<היו"ר מירי רגב:>
טוב. הלאה. לגבי סעיף 62(א)(ג) לחוק - - -
<תומר רוזנר:>
רגע, עוד לא הגענו לשם.

<תמר זנדברג:>
אולי חבר הכנסת המציע יסביר?

<היו"ר מירי רגב:>
שקט.

<יעקב אשר:>
אולי בכפייה - - -

<היו"ר מירי רגב:>
די. אני יכולה להתחיל ב-14:30 בבקשה.

<דוד צור:>
אתם לא באים ב-14:30.

<יעקב אשר:>
אני לא אשבש לך את - - -

<תומר רוזנר:>
איזה סעיף עכשיו?

<היו"ר מירי רגב:>
על 62(א)(ג).

<תומר רוזנר:>
סעיף 44ב, עניינו בחבר מועצה שהורשע בעבירה פלילית. כזכור, הוועדה אישרה את הנוסח שאומר שבעצם חבר מוסד תענון שהורשע בעבירה פלילית, אם העבירה יש עמה קלון, הוא מפסיק לכהן במוסד התכנון.
התייחסנו למצב שבו בית המשפט שהרשיע אותו לא החליט אם בעבירה יש קלון כי למשל יכול להיות שההרשעה הייתה לפני שהוא היה חבר. פשוט הייתה השמטה, שכחנו להוסיף, ואנחנו מבקשים את אישור הוועדה להוסיף, את זה שאם ההרשעה הזאת הוגש עליה ערעור, אז הפנייה כדי לקבוע את הקלון, בהנחה שהוא לא נקבע בפסק הדין, תהיה לבית המשפט שלערעור. 
<היו"ר מירי רגב:>
במקום למי?

<תומר רוזנר:>
במקום לערכאה הראשונה שכבר סיימה את עבודתה.

<תמר זנדברג:>
מה קורה בינתיים?

<תומר רוזנר:>
מה זאת אומרת?
<תמר זנדברג:>
עד שהערעור נדון?

<תומר רוזנר:>
כל עוד אין קביעה שמדובר בקלון אז הוא ממשיך לכהן. הקביעה צריכה להיות קביעה של בית משפט שבעבירה שהוא עבר יש קלון.

<דוד צור:>
לא זה מה שהיא שאלה, לדעתי.

<תמר זנדברג:>
אם הוא מורשע על-ידי בית משפט מחוזי והוא מערער לעליון. בפסק הדין הרי זו לא חובה להגיד אם יש קלון או לא, הוא הורשע בעבירת שוחד ומתן דבר במרמה, הפרת אמונים - - -

<תומר רוזנר:>
המצב שאנחנו מדברים עליו שלא נקבע זה מצב שבו הוא לא היה מכהן, כי אם הוא כבר מכהן אז ברור שהיועץ המשפטי לממשלה או התביעה, במקרה הזה, תבקש להחליט אם יש קלון או אין קלון. אם היא לא תבקש אז כנראה שלא צריך.
<יעקב אשר:>
השאלה שהיא שואלת היא שאלה אחרת: אחד הורשע בעבירות שאם הוא היה באותו זמן איש ציבור, זה היה עם קלון. אבל הוא עשה את זה לא כאיש ציבור אלא כאיש פרטי. האם זה - - -
<יפעת קריב:>
הבנתי - - - אופוזיציה.

<היו"ר מירי רגב:>
ביקשתי שלא תבואי כי את חלק מהאופוזיציה. לכל דיוני השלטון המקומי בקשתי שלא תבואי.

<יעקב אשר:>
אני באתי כמאזן. אני אופוזיציה שחושב קואליציה.

<יפעת קריב:>
אז הנה, אנחנו נעשה קיזוזים.

<היו"ר מירי רגב:>
אין בעיה.

<תומר רוזנר:>
אפשר לעבור הלאה?

<היו"ר מירי רגב:>
כן, תעבור הלאה.

<תומר רוזנר:>
הנושא הבא הוא נושא של בדיקת ניגוד עניינים של חברי מוסד תכנון מקומי. גם כאן זה עניין של הבהרה. הנוסח, כפי שאושר בהצבעות, משתמע ממנו שכאשר שר המשפטים קובע את הכללים איך בודקים את הנושא של ניגוד עניינים – זה מתייחס רק לשלב הראשוני של התביעה ולא מתייחס למצב שבו חל שינוי בנסיבות וצריך חבר מוסד התכנון להמציא מסמכים חדשים ונוספים כדי לבדוק את העניין הזה של הניגוד עניינים.

לכן מוצע להבהיר שגם במצב של שינוי בנסיבות, שר המשפטים יוכל לקבוע מהם המסמכים שצריך להגיש כדי לבדוק את הנושא של ניגוד עניינים. זו יותר הבהרה מאשר - - -
<דוד צור:>
שר הפנים, לא?

<תומר רוזנר:>
שר הפנים, סליחה.

<היו"ר מירי רגב:>
שר הפנים בהסכמת, בהתייעצות, עם שר המשפטים.

<תומר רוזנר:>
הנושא הבא הוא תכנית מתאר כוללנית. בנוסח, כפי שאושר בהצבעות, נאמר שתכנית מתאר כוללנית היא תכנית מקומית או תכנית מפורטת שכוללת של מיני הוראות. לאחר הדיון התברר שנעשתה טעות ובעצם זאת לא הייתה הכוונה והכוונה היא לאפיין את התכנית הזאת כתכנית מתארית שדווקא לא יורדת לפרטים.
לכן אנחנו מציעים נוסח שיאמר שמדובר בתכנית מתאר מקומית שאינה כוללת הוראות כאמור בסעיף 145(ז), שאלה ההוראות שמאפשרות הוצאות היתר בנייה, לגבי מגרש בודד. זאת אומרת - - -
<היו"ר מירי רגב:>
זה לא כתוב כאן. למה לא כתוב כאן הסעיף הזה?

<תומר רוזנר:>
162(א)(ג), זה הסעיף שאנחנו מדברים עליו.

<בינת שוורץ:>
בנוסח אנחנו נבהיר שזה לא חל לגבי תכניות שכבר מאושרות כי יכול להיות שיש איזושהי תכנית מתארית שכוללת איזה משהו מפורט ופתאום יגידו שהיא לא יכולה להיות.

<היו"ר מירי רגב:>
טוב.

<תמר זנדברג:>
כמה תכניות מתאר יש בתוקף בכלל?

<בינת שוורץ:>
יש ארבע - - -

<היו"ר מירי רגב:>
אל תדאגי, יציגו לנו את הכול בויפללה. תמר, יש לנו הצגה יפה בויפללה.
<תמר זנדברג:>
אבל יש אחת מהארבע האלה שהיא מפורטת?

<בינת שוורץ:>
מכיוון שעלינו על הטעות הזאת רק כרגע, אני לא בטוחה אם איזה משהו, איזה מגרש - - -

<היו"ר מירי רגב:>
אוקיי, בסדר, בסדר. מקובל. הלאה.

<תומר רוזנר:>
אנחנו קופצים לסעיף 145. תיקון של סעיף 145. החוק, כפי שאושר, קובע שמניין הימים למתן היתר על-ידי הוועדה המקומית מתחיל להיספר מהמועד של קליטת התכנית: יש לה 45 יום לרשות הרישוי לבדוק את ההיתר.

אבל יש סייג לדבר הזה: אם, למשל, מתבקשת הקלה או מתבקש איזשהו אישור של מוסד תכנון אחר, המועדים האלה לא נספרים, המועדים של ההקלה או של שימוש חורג או דברים כאלה. בנוסח כפי שאושר, מדובר רק על בקשה כזאת שמוגשת לוועדה המקומית ועניינה הקלה או שימוש שחורג.
לאחר שבדקנו את העניין שוב, התברר שיש גם מקרים שבהם צרים לבקש את ההקלה ממוסד תכנון אחר, לפעמים צריך לבקש הקלה מהמועצה הארצית, לפעמים לפי תכניות מסוימות נדרשות החלטות של מוסדות תכנון אחרים.

לכן, אנחנו מבקשים להבהיר בנוסח שמניין הימים לא ייספר אם נדרשת החלטה של מוסד תכנון אחר, לרבות החלטה לפי סעיף 146 עד 149 שהם הסעיפים של הקלה ושימוש חורג. זה פשוט מבהיר את המצב המשפטי כפי שהוא יהיה בפועל ויש פער בינו לבין מה שאושר.

<יעקב אשר:>
המילה "נדרשת" צריכה להיות, אולי, "נדרשת על פי חוק". זאת אומרת, לא נדרשת שמחר תבוא ועדה מחוזית - - -
<תומר רוזנר:>
נכון. לפי חוק או לפי תכנית. נכון מאוד.

<היו"ר מירי רגב:>
הלאה.

<תומר רוזנר:>
בסעיף 145(ג)(2), זו הייתה יוזמה של הוועדה, להוסיף סעיף שמבהיר שלרשות המקומית, כשהיא מוציאה היתר בנייה, אין סמכות עכשיו להמציא תנאים למתן היתר שהם לא מחויבים מכוח חוק או מכוח מידע שהיא כבר נתנה קודם, בזמן שביקשו ממנה את המידע על ההיתר, כדי למנוע את המצב שאנחנו נמצאים בו היום: כשאתה מקבל היתר בנייה, אתה מקבל שלושה דפים של תנאים שאתה צריך למלא ורק אחרי שתמלא אותם אולי יסתכלו על הבקשה שלך ויגידו לך אם בכלל תקבל היתר או לא.

<יעקב אשר:>
פה צריך לחלק בין שני דברים. יש דברים שבמידע הראשוני אתה מקבל ויש דברים שהם תנאים בהיתר, שהם באים לאחר העיון - - -

<תומר רוזנר:>
לא, לא. אנחנו מדברים על תנאים למתן ההיתר – לא תנאים בהיתר. תנאים בהיתר בוודאי שהרשות המקומית יכולה לקבוע.

<יעקב אשר:>
גם תנאים למתן היתר. זה מגיע לדיון בוועדה, נכון?

<תומר רוזנר:>
לא.

<יעקב אשר:>
זה בסוג התכניות - - -

<תומר רוזנר:>
אלו היתרים רגילים. על היתרים אני מדבר.
<יעקב אשר:>
בסדר, היתר גם עובר אישור ועדה מקומית.

<תמר זנדברג:>
כבר לא.

<תומר רוזנר:>
כבר לא.

<תמר זנדברג:>
זו מהות החוק הזה.

<יעקב אשר:>
מה שבתב"ע?

<תומר רוזנר:>
אין הקלה. לא מדובר על מצב שמבקשים הקלה. מבקשים היתר תואם תכנית. רשות הרישוי צריכה לתת את ההיתר. אנחנו מבקשים להבהיר שהרשות המקומית לא תתנה תנאים למתן ההיתר אלא בשלושה מקרים.
הדברים שאושרו בוועדה הם: אם היא מסרה את המידע הזה בזמן שביקשו את הבקשה למידע. זאת אומרת, כשהוא הגיש בקשה למידע הוא יודע מראש מה התנאים שהרשות הזאת תרצה. אז אני לא מגביל אותה – אני אומר לה שהיא יכולה לתבוע איזה תנאי שהיא רוצה, אבל שתודיע עליו מראש.

המקרה השני זה: לפי הנוסח שאושר בוועדה, זה רק אם נדרשת התייעצות או תיאום עם גוף אחר לפי חוק. אנחנו מבקשים לדייק את העניין הזה שכאשר נדרש כל תנאי לפי חוק או לפי תכנית, הרשות המקומית תהיה רשאית, וכמובן נראה לנו שהיא גם חייבת, לכלול אותו בתנאים למתן היתר.
לדוגמה: אם נדרש אישור של רשות הטבע והגנים לעבודה מסוימת, אפילו שהתנאי הזה לא נכתב במידע להיתר שקיבל מגיש הבקשה, כמובן שהוצאת ההיתר תהיה מותנית בקבלת האישור הזה. אי אפשר שרשות תתעלם מהוראת חוק שמחייבת או אם זה קבוע בתכנית.
המקרה השלישי הוא לבקשת הגורמים השונים, הוא גם כבר אושר בוועדה. אני לא אומר את הנוסח המדויק: במקרה שבו התברר שיש סיכון בריאותי או סיכון סביבתי או סיכון אחר שלא ניתן היה לדעת עליו מראש.
כמובן שבמקרה כזה אנחנו לא מצפים מרשות הרישוי להתעלם ולתת את ההיתר בכל זאת, למרות שזה מסוכן. גם במקרה הזה, כמובן, היא תוכל להתנות תנאים גם אם היא לא אמרה אותם מראש. אלו שלושת המקרים. השינוי הוא בעיקר בתנאי השני.
<היו"ר מירי רגב:>
הלאה, מה עוד?
<תומר רוזנר:>
סעיף 145(ב)(ב), עניינו רישוי בדרך מקוצרת. אנחנו מבקשים להבהיר שבמצב שבו רשות הרישוי חדלה ולא מקיימת את הדרישות שנקבעו בחוק לבדיקת הבקשה בתוך 25 ימים, היא צריכה בתוך 40 יום ממועד קליטת הבקשה לשלוח את החיובים שהוא צריך לשלם למבקש ההיתר ותוך 45 יום ממועד הקליטה להוציא - - -
<יעקב אשר:>
התבלבלתם? זו הקואליציה וזו האופוזיציה. לצורך הדיון - - -

<היו"ר מירי רגב:>
בבקשה.

<תומר רוזנר:>
במצב כזה, אם היא לא עומדת בתנאים, אז ההיתר מוצע באופן אוטומטי. אנחנו רק רוצים להבהיר שבמצב כזה יש את הטקט הזה כאשר היא לא מקיימת את החובה לבדוק את זה תוך 25 יום, אז היא צריכה תוך 40 יום ממועד הקליטה לשלוח את החיובים. זה הנושא הבא.

בנושא מכוני הבקרה: לאחר שדייקנו את הנוסח ועברנו עליו שוב ושוב, התברר לנו שכנראה חסרה בו התייחסות מפורשת למצב שבו אנחנו לא רוצים שחברת בנייה, למשל, תקים מכון בקרה כחברת בת שלה והיא תבדוק את עצמה.
אם אתם זוכרים, היה ויכוח גדול בוועדה ובסופו של דבר הוכרע שחברות ממשלתיות יכולות לעשות את זה כי הן גופים יחסית סמי-ציבוריים, אלא אם המשרד הממשלתי יקים מכון בקרה משלו.

<היו"ר מירי רגב:>
טוב, לא משנה.

<תומר רוזנר:>
אבל לגבי גופים פרטיים, צריך להבהיר שאם יש ניגוד עניינים כזה בין המכון לבין מי שהוא בודק אותו, כמובן שהוא לא יכול לעשות את זה. אנחנו נציע נוסח בעניין הזה.

<היו"ר מירי רגב:>
צריך להציע נוסח, זה נכון.

<גלעד קרן:>
"מכון בקרה, בעל המכון, מנהלו, מי שפועל בשירותו כאמור בפסקה (1) וכל בעל תפקיד אחר בו שקבע שר הפנים, הינם עלולים להימצא, במישרין או בעקיפין, במצב תדיר של ניגוד עניינים בין פעולת מכון הבקרה או תפקידיו במכון הבקרה לבין עניין אישי או תפקיד אחר שלהם או של קרובם.".
<היו"ר מירי רגב:>
אוקיי. הלאה.

<תומר רוזנר:>
ביקשנו להבהיר שני דברים למען הסר ספק. בדיונים שהיו כאן סוכם שלגבי דיור בר השגה, היעדים שהמנהל יקבע, היעדים הראשונים לשנת 2014, יקבעו עד יום התחילה. זאת אומרת עד אוגוסט. זה פשוט נשמט מהנוסח ואנחנו רוצים, להבהיר למען הסר ספק, שהוועדה תחזור ותאשר את העניין הזה.
הנושא השני שהוא נושא טכני לחלוטין, מבקשים לאפשר לנסחיות לעבוד – יש להן עוד עשרות חוקים – לאפשר שהחוק יפורסם ברשומות בתוך 30 יום ממועד קבלתו בכנסת ולא בתוך 10 ימים כמתחייב לפי החוק הקיים.
<היו"ר מירי רגב:>
למה?

<תומר רוזנר:>
מכיוון שיש עשרות חוקים בקנה.

<היו"ר מירי רגב:>
מי מבקש את הבקשה הזאת?

<תמר זנדברג:>
אל תחוקקו כל-כך הרבה.

<תומר רוזנר:>
משרד המשפטים וגם מחלקת נוסח החוק אצלנו. הרי ממילא החוק נכנס לתוקף רק באוגוסט, זאת אומרת זה לא משפיע.
<היו"ר מירי רגב:>
אוקיי.

עברתם על הכול? אין לכם עוד דברים ששכחתם?

<תומר רוזנר:>
הכול יכול להיות.

<היו"ר מירי רגב:>
דבר שנשמט? אחרי כל-כך הרבה דיונים האם התעוררתם, שתיתם קפה שחור, נחתם, האם יש עוד דברים שאתם צריכים שנדון בהם?

<תומר רוזנר:>
קודם כל, אנחנו לא ינום ולא יישן, כידוע.

<היו"ר מירי רגב:>
כן, זה ברור.
<תומר רוזנר:>
אבל כפי שאת מבינה, גברתי, אני לא יכול להתחייב על כך שלא יהיו עוד תיקונים נוספים. יתכן שהממשלה תצטרך להציע הצעת חוק מתקנת לעניין הזה או - - -

<היו"ר מירי רגב:>
טוב, אם הם נרדמו בשמירה – שיציעו.

<תומר רוזנר:>
נכון. כמו שהיום גילו את הדבר הזה.

<היו"ר מירי רגב:>
ואם אתה נרדמת בשמירה – אנחנו נציע.

<תומר רוזנר:>
הממשלה גילתה היום כטעות זה משהו שאנחנו התרענו עליו כבר הרבה קודם.
<היו"ר מירי רגב:>
בסדר, אנחנו יודעים בממשלה פחות חכמים מאתנו.

<תומר רוזנר:>
לא אמרתי את זה.

<היו"ר מירי רגב:>
את זה אנחנו יודעים.

<תומר רוזנר:>
אמרתי שגם הם בני אדם וגם אנחנו בני אדם.

<היו"ר מירי רגב:>
אבל הפקידים שם הם פחות מאתנו, תודה.

<תומר רוזנר:>
לא, לא. אני לא חושב כך.

<היו"ר מירי רגב:>
טוב. אנחנו מצביעים על הרביזיה של חבר הכנסת דוד צור. אנחנו מצביעים על כולה בעד, נכון?

<יעקב אשר:>
מקובל.

<היו"ר מירי רגב:>
על כולם?

<תומר רוזנר:>
כן, כן, את יכולה להצביע על כולם. על כל הסעיפים יחד.

<היו"ר מירי רגב:>
כל הסעיפים יחד. תמי, את מצביעה?
<תמר זנדברג:>
לא. אני חושבת שבשביל מקצה שיפורים של הממשלה אין צורך - - -

<היו"ר מירי רגב:>
אוקיי.

<תמר זנדברג:>
אני שומעת את הדברים, הם נשמעים לא נוגעים לדברים העיקריים שדיברנו עליהם. לא הכנסנו עכשיו דיור בר השגה פתאום.

<היו"ר מירי רגב:>
נכון, כי אין בחוק, אז לא הכנסנו.

אנחנו עוברים להצבעה, בבקשה. מי בעד הרביזיה?

<תומר רוזנר:>
ההצעות החדשות.

<היו"ר מירי רגב:>
מי בעד ההצעות החדשות?

הצבעה
בעד ההצעות החדשות – פה אחד
 ההצעות החדשות נתקבלו.

<היו"ר מירי רגב:>
3 בעד: יפעת קריב, דוד צור, חברת הכנסת מירי רגב. נגד אין, נמנע אין – ההצעות התקבלו.

עכשיו אני מבקשת להביא את ההצבעה שלי לרביזיה.

<תומר רוזנר:>
על כל סעיפי החוק למעט אלה שהוצבעו עכשיו כי עליהם אי אפשר לדון מחדש.
<היו"ר מירי רגב:>
על כל סעיפי החוק למעט אלה שהוצבעו עכשיו. אתם צריכים להצביע נגד. נגד? נגד. ואני?

<גלעד קרן:>
מה שאת רוצה.

<היו"ר מירי רגב:>
ומה אני מצביעה?

<יעקב אשר:>
את חייבת להצביע בעד. חייבת.

<רוני טיסר:>
לא, היא לא חייבת.

<גלעד קרן:>
את לא חייבת להצביע - - -

<היו"ר מירי רגב:>
מה עכשיו, רוני?

<יעקב אשר:>
היא חייבת להצביע בעד.

<היו"ר מירי רגב:>
מה?

<רוני טיסר:>
לא, לא. זה בסדר, זה היה על ההסתייגות. הוא הגיש רביזיה על ההסתייגות.
<דוד צור:>
אם הוא מצביע בעד אתה - - -

<תומר רוזנר:>
ולמעט הדברים של יעקב אשר שעשינו עליהם רביזיה.

<דוד צור:>
את לא צריכה להצביע, מירי.

<היו"ר מירי רגב:>
ולמעט הדברים שהיו ברביזיה שעשינו על הדברים של יעקב אשר. מה עכשיו?

<תומר רוזנר:>
זהו.

<דוד צור:>
מי בעד?

<היו"ר מירי רגב:>
רגע, הם עוד לא גמרו. יש פה עוד כמה דברים, בני התעורר עכשיו.

<תומר רוזנר:>
אני לא יכול לעשות כלום עכשיו.

<היו"ר מירי רגב:>
זהו?

<תומר רוזנר:>
זהו.

<היו"ר מירי רגב:>
אנחנו סגורים?

עכשיו לגבי ההסתייגות שלי.

<תומר רוזנר:>
כן, את מצביעה נגד.

<היו"ר מירי רגב:>
אני אצביע נגד ההסתייגויות שלי?

<תומר רוזנר:>
הרביזיה שלך.

<היו"ר מירי רגב:>
הרביזיה שלי – זה לא בסדר.

<תומר רוזנר:>
את יכולה גם לא להצביע ואז אנחנו נפתח את כל הדיון בחוק מחדש, אין בעיה.

<גלעד קרן:>
לא, להיפך, תומר.

<היו"ר מירי רגב:>
מי בעד הרביזיה שלי? מי נגד?

הצבעה

בעד דחיית הרביזיה – פה אחד
הרביזיה של יושבת-ראש ועדת הפנים והגנת הסביבה לא נתקבלה.
<היו"ר מירי רגב:>
נגד – 3. בעד – אף אחד. נמנע אין. הרביזיה שלי נדחתה.
תודה רבה לכולם.

<הישיבה ננעלה בשעה 14:30.>
